cyanic-selkie/wikianc huggingface dataset:
Πρωτέας Βούλας (καλαθοσφαίριση ανδρών)
Αγωνιστική περίοδος 2016-2017
Έχοντας ανέλθει για πρώτη φορά στην ιστορία του στη Β' Εθνική Κατηγορία τη χρονιά 2016-17, το σωματείο της Βούλας εντάχθηκε στον Όμιλο Νότου. Η ομάδα ολοκλήρωσε τις αγωνιστικές της υποχρεώσεις για την Κανονική Περίοδο στη 10η θέση της βαθμολογικής κατάταξης, σε ένα ανταγωνιστικό πρωτάθλημα των 16 συλλόγων. Η συγκομιδή της ομάδας ήταν 15 νίκες και 15 ήττες, ενώ παρατηρήθηκε τετραπλή ισοβαθμία μεταξύ του Τρίτωνα Σεπολίων, του Μανδραϊκού, του Πρωτέα και του Ζωγράφου στις θέσεις 8 έως 11. Παραγωγικότεροι σκόρερ της χρονιάς για την ομάδα αναδείχθηκαν οι Κώστας Βαρδάβας (394 πόντοι σε 30 αγώνες, 13,13 κατά μ.ό.) και Βασίλης Εμμανουλίδης (333 πόντοι σε 30 αγώνες, 11,10 κατά μ.ό.). Καθήκοντα πρώτου προπονητή διατηρούσε για το μεγαλύτερο μέρος της χρονιάς ο Μάνος Μανουσέλης. Μετά τη φιλική λύση της συνεργασίας του με την ομάδα μετά από πέντε χρόνια, τον αντικατέστησε ο επί χρόνια βοηθός του, Δημήτρης Ποδαράς.
Την ίδια χρονιά, η ομάδα της Βούλας έλαβε μέρος στο Κύπελλο Ανδρών που διοργανώνει η Ε.Σ.ΚΑ. Νότιας Αττικής, ξεκινώντας από τη «Φάση των 16». Εκεί αντιμετώπισε εκτός έδρας τον Ίκαρο Νέας Σμύρνης από τον οποίο γνώρισε την ήττα με σκορ 62-49 και κατ' επέκταση τον αποκλεισμό.
Αγωνιστική περίοδος 2017-2018
Το επόμενο φθινόπωρο ο Πρωτέας πραγματοποίησε την παρθενική του εμφάνιση στο θεσμό του Κυπέλλου Ελλάδος. Στα πλαίσια της 1ης Αγωνιστικής της Α' Φάσης αντιμετώπισε εκτός έδρας την ομάδα της Νέας Κηφισιάς. Γνωρίζοντας την ήττα με σκορ 54-48, αποκλείστηκε από τη συνέχεια της διοργάνωσης.
Το Πρωτάθλημα Νότου της Β' Εθνικής Κατηγορίας δεν παρουσίασε οργανωτικές διαφορές την περίοδο 2017-18. Σε διάστημα 30 αγωνιστικών ο σύλλογος της Βούλας μάζεψε 16 νίκες, ισοβαθμώντας με το Νικηφόρο Μάνδρας και τον Πανερυθραϊκό. Βάσει των μεταξύ τους αποτελεσμάτων, ο Πρωτέας τοποθετήθηκε υψηλότερα από εκείνους και συγκεκριμένα στην 5η θέση της τελικής κατάταξης. Τους περισσότερους πόντους για λογαριασμό του Πρωτέα συγκέντρωσαν οι αθλητές: Γιάννης Αγγελόπουλος (369 πόντοι σε 29 αγώνες, 12,72 κατά μ.ό.), Μανώλης Ματαλιωτάκης (367 πόντοι σε 29 αγώνες, 12,66 κατά μ.ό.), Αμαρίλντο Τοπάλλι (251 πόντοι σε 23 αγώνες, 10,91 κατά μ.ό.) και Αλέξανδρος Αυγενικός (279 πόντοι σε 26 αγώνες, 10,73 κατά μ.ό.). Προπονητής της ομάδας ήταν μέχρι τα τέλη Νοεμβρίου ο Ποδαράς, ωστόσο αντικαταστάθηκε από το Βαγγέλη Βλάχο. Οι δύο πλευρές ανανέωσαν τη συνεργασία τους το καλοκαίρι του 2018 και για την επόμενη χρονιά.
Αγωνιστική περίοδος 2018-2019
Η πρώτη υποχρέωση της ομάδας για την αγωνιστική περίοδο 2018-19 αφορούσε το Κύπελλο Ελλάδος. Όπως και την προηγούμενη περίοδο ο Πρωτέας δεν μακροημέρευσε στο θεσμό. Αντίθετα, αποκλείστηκε στην πρεμιέρα κατόπιν εκτός έδρας ήττα από τη Δάφνη Δαφνίου με σκορ 71-53.
Η πορεία του συλλόγου της Βούλας στο Πρωτάθλημα της χρονιάς αυτής παρουσίασε μεγάλες ομοιότητες με την αμέσως προηγούμενη. Στα πλαίσια του Ομίλου Νότου συγκέντρωσε και πάλι 16 νίκες και 14 ήττες, χωρίς να παρατηρηθεί αυτή τη φορά ισοβαθμία. Στην τελική κατάταξη τοποθετήθηκε στην 6η θέση. Παραγωγικότερος σκόρερ για λογαριασμό του Πρωτέα αναδείχθηκε ο Μανώλης Ματαλιωτάκης (429 πόντοι σε 30 αγώνες, 14,30 κατά μ.ό.), ενώ ακολούθησαν οι Γιάννης Αγγελόπουλος (344 πόντοι σε 27 αγώνες, 12,74 κατά μ.ό.) και Νίκος Παπαρέγκας (274 πόντοι σε 30 αγώνες, 9,13 κατά μ.ό.). Στα τέλη Μαΐου ανακοινώθηκε η ολοκλήρωση της συνεργασίας του Πρωτέα με τον προπονητή Βλάχο.
Αγωνιστική περίοδος 2019-2020
Στις 20 Σεπτεμβρίου 2019 ο Πρωτέας Βούλας σημείωσε την πρώτη του νίκη στο θεσμό του Κυπέλλου Ελλάδος. Ειδικότερα, στα πλαίσια της 1ης Αγωνιστικής της Α' Φάσης νίκησε εντός έδρας τον Ο.Φ.Η. με σκορ 84-65. Στη 2η Αγωνιστική, ωστόσο, υπέφερε το δεύτερο συνεχόμενο αποκλεισμό από τη Δάφνη Δαφνίου, αυτή τη φορά στην έδρα του με σκορ 73-79.
Τη χρονιά 2019-20 ο Πρωτέας κλήθηκε εκ νέου να αντιμετωπίσει 15 αντιπάλους στα πλαίσια του Ομίλου Νότου της Β' Εθνικής. Απροσδόκητα η διοργάνωση δεν έληξε ποτέ, καθώς διεκόπη οριστικά μετά την ολοκλήρωση της 21ης Αγωνιστικής (αρχές Μαρτίου) εξαιτίας των πρωτοφανών συνθηκών που προκάλεσε η Πανδημία COVID-19 στην Ελλάδα. Στο σημείο αυτό, εννέα αγωνιστικές πριν τη λήξη της Κανονικής Περιόδου, ο Πρωτέας βρισκόταν στην 4η θέση του βαθμολογικού πίνακα. Η συγκομιδή του ήταν 13 νίκες και 8 ήττες. Η Ελληνική Ομοσπονδία Καλαθοσφαίρισης αποφάσισε στα τέλη Μαΐου να επικυρώσει τη βαθμολογική κατάταξη όπως είχε διαμορφωθεί μέχρι το σημείο αυτό. Από το Μάιο του 2019 μέχρι το Μάιο του 2020 ως πρώτος προπονητής της ομάδας εργάστηκε ο Περικλής Ταυρόπουλος.
Αγωνιστική περίοδος 2020-2021
Τον Ιούνιο του 2020 ανακοινώθηκε η αναβάθμιση του Θοδωρή Τερζή από βοηθό σε πρώτο προπονητή της ανδρικής ομάδας του Πρωτέα. Μετά από παύση αρκετών μηνών, καθώς δεν διαγωνίστηκε ούτε στο Κύπελλο Ελλάδος ούτε σε αυτό της Νότιας Αττικής, ο σύλλογος της Βούλας επέστρεψε στα γήπεδα στα μέσα Οκτωβρίου του 2020 για τις υποχρεώσεις του στο Πρωτάθλημα της Β' Εθνικής 2020-21.
Η αγωνιστική δράση της περιόδου αυτής δοκιμάστηκε επίσης σκληρά από τον COVID-19, με πολλές διοργανώσεις της Ομοσπονδίας να ξεκινούν μεν αλλά να μην ολοκληρώνονται ποτέ. Το ανδρικό Πρωτάθλημα της Β' Εθνικής ξεκίνησε τον Οκτώβριο για πρώτη φορά με τέσσερις Ομίλους ώστε να διευκολυνθεί η κατάσταση. Ωστόσο η αγωνιστική δράση έπαυσε μετά την 4η Αγωνιστική στις αρχές Νοεμβρίου και δεν ξεκίνησε ποτέ ξανά. Ο Πρωτέας είχε προλάβει να αγωνιστεί σε τέσσερα παιχνίδια και να συλλέξει τρεις νίκες.
Αγωνιστική περίοδος 2021-2022
Το Πρωτάθλημα της χρονιάς 2021-22 δεν έμεινε ανεπηρέαστο από τον κορονοϊό, ωστόσο με τη παράλληλη λήψη υγειονομικών μέτρων οι διοργανώσεις καλαθοσφαίρισης έφτασαν στο νήμα του τερματισμού.
Ο Πρωτέας Βούλας δήλωσε συμμετοχή την ίδια χρονιά στο Κύπελλο Νότιας Αττικής. Προκρίθηκε απευθείας στη «Φάση των 32» όπου κληρώθηκε να αγωνιστεί εκτός έδρας με τον Ίκαρο Καλλιθέας. Επικρατώντας με σκορ 53-64 πέρασε επιτυχώς στη «Φάση των 16». Εκεί επρόκειτο να αντιμετωπίσει την Ακαδημία Ελευσίνας, ωστόσο προκρίθηκε άνευ αγώνος. Επόμενός του αντίπαλος στη «Φάση των 8» ήταν ο Ερμής Αργυρούπολης, τον οποίο και κέρδισε εκτός έδρας με σκορ 56-72. Στους Ημιτελικούς διασταυρώθηκε με την ομάδα του Παλαιού Φαλήρου το εμπόδιο του οποίου δεν κατάφερε να ξεπεράσει. Ειδικότερα αποκλείστηκε κατόπιν ήττας εκτός έδρας με σκορ 61-48.
Ο Πρωτέας, με τον Τερζή να εξακολουθεί να διατηρεί την τεχνική ηγεσία της ομάδας, εντάχθηκε τη χρονιά αυτή στο 2ο Όμιλο Νότου της Β' Εθνικής, τον οποίον συγκρότησαν 14 σύλλογοι. Στο πλαίσιο αυτό συγκέντρωσε 19 νίκες και 7 ήττες, ισοβαθμώντας με το σύλλογο του Ζωγράφου. Βάσει των μεταξύ τους αποτελεσμάτων τερμάτισε μία θέση χαμηλότερα και συγκεκριμένα στην 4η θέση.
Τρέχουσα αγωνιστική περίοδος
Κατά την αγωνιστική περίοδο, 2022-23, ο Α.Ε.Ο. Πρωτέας Βούλας λαμβάνει μέρος στο Πρωτάθλημα της Β' Εθνικής Κατηγορίας που διοργανώνει η Ελληνική Ομοσπονδία Καλαθοσφαίρισης. Ειδικότερα συμμετέχει στο 2ο Όμιλο Νότου τον οποίο συγκροτούν 12 σύλλογοι.
Έδρα του συλλόγου είναι το Κλειστό Γυμναστήριο Βούλας «Γεώργιος Γεννηματάς», χωρητικότητας 190 θεατών. Πρόεδρος του διοικητικού συμβουλίου είναι ο Χρήστος Βασιλειάδης και αντιπρόεδρος ο Στέργιος Γεωργακόπουλος. Καθήκοντα πρώτου προπονητή διατηρεί από τον Ιούνιο του 2020 ο Θοδωρής Τερζής με άμεσο συνεργάτη τον μέχρι πρότινος καλαθοσφαιριστή της ομάδας, Βαγγέλη Μόρφη. <!--
Τμήματα υποδομής
Ο Πρωτέας Βούλας διατηρεί τμήματα υποδομής για νεαρούς αθλητές εφηβικής και παιδικής ηλικίας.
Άλλες δραστηριότητες
Ο σύλλογος διοργανώνει εδώ και δύο δεκαετίες το εσωτερικό τουρνουά «Αγγέλα Μικεδάκη». Παράλληλα εκδίδει το περιοδικό «ΠΡΩΤΕΑΣ εν δράσει» με τη συμβολή των εμπλεκομένων με το σύλλογο προσώπων.
Εξωτερικοί σύνδεσμοι
Καλαθοσφαιριση Ανδρων Κατηγορία:Ελληνικοί σύλλογοι καλαθοσφαίρισης Κατηγορία:Σωματεία Ε.Σ.ΚΑ.Ν.Α. Κατηγορία:Ιδρύσεις ομάδων καλαθοσφαίρισης το 1980
Γαλησσάς Σύρου
Ο Γαλησσάς είναι παραθαλάσσιο χωριό και από τα πλέον τουριστικά της Σύρου. Βρίσκεται στη δυτική πλευρά του νησιού, στο μυχό του ομώνυμου όρμου και παραλία της ομώνυμης κοιλάδας που διανοίγεται μεταξύ των βουνών Χαρασσώνα και Γλάροντα. Απέχει 7 χιλιόμετρα από την πρωτεύουσα Ερμούπολη. Η ονομασία είναι αρχαία ελληνική όπως μαρτυρείται από αρχαία επιγραφή που αναφέρεται κάποιος "Πριανεύς Σύριος Γαλήσσιος".
Διοίκηση και πληθυσμός
Διοικητικά ανήκει στη Δημοτική Ενότητα Άνω Σύρου, η οποία υπάγεται στον Δήμο Σύρου - Ερμούπολης. Πριν το Πρόγραμμα Καλλικράτης, υπαγόταν στον Δήμο Άνω Σύρου. Σύμφωνα με την απογραφή του 2011, στην περιοχή ζουν σήμερα 437 κάτοικοι. Η πορεία του πληθυσμού:
Αξιοθέατα
280px|thumb|Εικόνα από την παραλία του χωριού. Η παραλία του χωριού έχει ψιλή άμμο, ενώ υπάρχει και ένα μικρό λιμάνι με πέτρινη προβλήτα και φοίνικες. Ο Γαλησσάς διαθέτει επίσης οργανωμένα ξενοδοχεία, κάμπινγκ, πολλά ενοικιαζόμενα δωμάτια και διαμερίσματα, ταβέρνες και καφετέριες αλλά και γήπεδο μπιτς σόκερ.
Πάνω από την παραλία δεσπόζει ένας μικρός λόφος, στην κορυφή του οποίου έχει χτιστεί το εκκλησάκι της Αγίας Πακούς (Υπακοής). Έχει ανακαλυφθεί ότι στην αρχαιότητα, η Γαλησσός (όπως ονομαζόταν) ήταν μία οχυρωμένη πόλη γύρω από αυτόν το λόφο και θεωρείται ένα από τα σημαντικότερα αρχαϊκά και κλασικά κέντρα της αρχαίας Σύρου. Πίσω από το λόφο, υπάρχει η μικρή παραλία του Αρμεού, στην οποία παραθέριζαν πολλοί γυμνιστές κατά το παρελθόν.
Αξιοθέατο του Γαλησσά είναι και η σπηλιά του Αγίου Στεφάνου, στην είσοδο της οποίας έχει χτιστεί ένα κάτασπρο εκκλησάκι με τρεχούμενο νερό. Σύμφωνα με τον θρύλο, το εκκλησάκι αυτό χτίστηκε από έναν ψαρά που ονομαζόταν Στέφανος, ο οποίος γλίτωσε κάποτε από ένα γιγάντιο χταπόδι και ως ανταπόδοση για τη σωτηρία του, έχτισε το εκκλησάκι προς τιμήν του Αγίου που έφερε το όνομά του.
Πολιτισμός
Στον Γαλησσά εδρεύει ο Ναυτικός Όμιλος Γαλησσά, καθώς και δύο πολιτιστικοί σύλλογοι, οι οποίοι διοργανώνουν διάφορες εκδηλώσεις (θεατρικές παραστάσεις, τουρνουά μπιτς βόλεϊ, καλλιστεία αλόγων, εκθέσεις, κ.α.) καθ' όλη τη διάρκεια του χρόνου.
Εξωτερικοί σύνδεσμοι
Κατηγορία:Χωριά της Σύρου Κατηγορία:Παραλίες της Σύρου
Προσωπογραφία Γεώργιου Χατζόπουλου
Η Προσωπογραφία Γεώργιου Χατζόπουλου είναι έργο του Γεώργιου Ιακωβίδη
Πληροφορίες
Είναι λάδι σε μουσαμά διαστάσεων 99 × 76 εκ. Βρίσκεται στην Εθνική Πινακοθήκη στην Αθήνα. Ο Ιακωβίδης ζωγράφισε την προσωπογραφία του φίλου του Γεώργιου Χατζόπουλου το 1913. Ο πίνακας έχει χρονολογία 1930 και πρέπει να είναι επανάληψη. Ανήκε στην οικογένεια του ζωγράφου.
Ο Χατζόπουλος εικονίζεται στο εργαστήριο συντήρησης ανάμεσα στα σύνεργα της δουλειάς του, με το βλέμμα του έντονα προσηλωμένο σε μια παλιά εικόνα. Το γενικό σύνολο είναι χαμηλών τόνων. Τα χρώματα που χρησιμοπιεί είναι γαιώδη αραιωμένα. Η σύνθεση είναι τριγωνική που ενισχύεται από τα αντικείμενα που τονίζονται με επιμέλεια, το στρογγυλό τραπέζι με το φιξατέρ, το μεγεθυντικό φακό και τα δοχεία στα αριστερά.
Πηγές
Κατηγορία:Έργα ζωγραφικής του Γεώργιου Ιακωβίδη
Νιόρ-ντε-Σω
Το Νιόρ-ντε-Σω είναι κοινότητα στον νομό Ωντ στη νότια Γαλλία.
Βιβλιογραφικές αναφορές
Κατηγορία:Κοινότητες της Ωντ
Κόπα Λιμπερταδόρες 2015
Το Κόπα Λιμπερταδόρες 2015 είναι το 56ο πρωτάθλημα πρωταθλητριών ομάδων ποδοσφαίρου της Λατινικής Αμερικής. Ξεκίνησε στις 3 Φεβρουαρίου 2015 και έληξε στις 5 Αυγούστου 2015. Η Ρίβερ Πλέιτ από την Αργεντινή αναδείχθηκε πρωταθλήτρια Λατινικής Αμερικής για τρίτη φορά στην ιστορία της επικρατώντας σε διπλό τελικό της Τίγρες ΟΑΝΛ από το Μεξικό ενώ κέρδισε αυτόματα και τη συμμετοχή της στο Κόπα Λιμπερταδόρες 2016.
Ομάδες
Η νικήτρια του Κόπα Σουδαμερικάνα 2014 δικαιούται μια θέση στη διοργάνωση. Ωστόσο, η χώρα της νικήτριας ομάδας του Κόπα Σουδαμερικάνα δεν εξασφαλίζει μια επιπλέον θέση. Η νικήτρια του Κόπα Σουδαμερικάνα εξασφαλίζει τη χαμηλότερη θέση που ήδη δικαιούται η χώρα της εάν δεν έχει προκριθεί στο Κόπα Λιμπερταδόρες μέσω του εθνικού πρωταθλήματος της χώρας.
Κλήρωση
Η κλήρωση της διοργάνωσης διεξήχθη στις 2 Δεκεμβρίου 2014 στην πόλη Λούκε της Παραγουάης. Στον πρώτο γύρο της διοργάνωσης, 12 ομάδες κληρώθηκαν σε έξι ζευγάρια, τα οποία περιλαμβάνουν μία ομάδα από τον όμιλο επιλογής 1 και μία από τον όμιλο επιλογής 2. Οι ομάδες που προέρχονται από τον δεύτερο όμιλο επιλογής φιλοξένησαν τον πρώτο αγώνα από σύνολο δύο αγώνων. Το πόσο μακριά έφτασαν οι ομάδες κάθε εθνικής ομοσπονδίας στην προηγούμενη διοργάνωση έπαιξε ρόλο στη σειρά της κλήρωσης.
Στο δεύτερο γύρο, 32 ομάδες κληρώθηκαν σε οκτώ ομίλους των τεσσάρων ομάδων ο καθένας περιλαμβάνοντας μία ομάδα από κάθε ένα από τα γκρουπ δυναμικότητας (όμιλοι επιλογής). Ομάδες προερχόμενες από τους ομίλους επιλογής 1 και 2 δεν μπορούν να κληρωθούν στον ίδιο όμιλο. Ωστόσο, μία νικήτρια ομάδα του πρώτου γύρου που δεν είχε ενταχθεί ακόμα, την ημέρα της κλήρωσης, σε κάποιο γκρουπ δυναμικότητας (όμιλο επιλογής) του δεύτερου γύρου, μπορεί δυνητικά να κληρωθεί στον ίδιο όμιλο με μια ομάδα προερχόμενη από την ίδια εθνική ομοσπονδία.
Πρόγραμμα Διοργάνωσης
Χρονική διάρκεια της διοργάνωσης: 3 Φεβρουαρίου 2015 έως 5 Αυγούστου 2015. Όλες οι αναγραφόμενες ημερομηνίες είναι αφορούν ημέρα Τετάρτη, αλλά θα γίνουν αγώνες ημέρες Τρίτη και Πέμπτη ωστόσο. Θα υπάρξει επίσης δίμηνη διακοπή της διοργάνωσης ανάμεσα στα προημιτελικά και τα ημιτελικά εξαιτίας του Κόπα Αμέρικα 2015.
Φάση των 16
Σε όλες τις περιπτώσεις, η πρώτη ομάδα που αναφέρεται για κάθε αγώνα έδωσε τον πρώτο αγώνα εντός έδρας.
Προημιτελικοί
Σε όλες τις περιπτώσεις, η πρώτη ομάδα που αναφέρεται για κάθε αγώνα έδωσε τον πρώτο αγώνα εντός έδρας.
Ημιτελικοί
Σε όλες τις περιπτώσεις, η πρώτη ομάδα που αναφέρεται για κάθε αγώνα έδωσε τον πρώτο αγώνα εντός έδρας.
Τελικοί
Οι τελικοί διεξάγονται σε δύο αγώνες, με την ομάδα που είχε την υψηλότερη θέση στην κατάταξη να δίνει το δεύτερο αγώνα ως γηπεδούχος. Αν υπάρξει ισοβαθμία στους βαθμούς και στη διαφορά τερμάτων στο τέλος του δεύτερου αγώνα, δεν εφαρμόζεται ο κανόνας του εκτός έδρας γκολ και οι δύο ομάδες παίζουν παράταση μισής ώρας. Αν και στο τέλος της παράτασης οι ομάδες είναι ισόπαλες, ο τίτλος κρίνεται στη διαδικασία των πέναλτι. Επίσης, σε περίπτωση που ομάδα από το Μεξικό προκριθεί στον τελικό της διοργάνωσης ο πρώτος τελικός θα διεξαχθεί στην έδρα της.
Εξωτερικοί σύνδεσμοι
Κατηγορία:Κόπα Λιμπερταδόρες Κατηγορία:Ποδόσφαιρο το 2015
Μπουασί-σου-Σαιντ-Ιόν
Το Μπουασί-σου-Σαιντ-Ιόν (γαλλικά: Boissy-sous-Saint-Yon) είναι γαλλική κοινότητα στο νομό της Εσόν, στη διοικητική περιοχή της Ιλ-ντε-Φρανς.
Οι κάτοικοί του είναι γνωστοί ως Μπυξεέν (γαλλικά: Buxéens).
Λιντίτα Νικόλα
Η Λιντίτα Νικόλα (αλβανικά: Lindita Nikolla, γεννηθείσα στις 22 Οκτωβρίου 1965) είναι Αλβανίδα πολιτικός που υπηρετεί ως Πρόεδρος του Κοινοβουλίου από τις 10 Σεπτεμβρίου 2021. Προηγουμένως υπηρέτησε ως Υπουργός Παιδείας, Αθλητισμού και Νεολαίας από τον Σεπτέμβριο του 2013 έως τον Μάιο του 2017, όπου παρέδωσε προσωρινά τη θέση στη Μιρέλα Καραμπίνα στο πλαίσιο προεκλογικής συμφωνίας μεταξύ κυβέρνησης και αντιπολίτευσης. Η κ. Νικόλα διορίστηκε εκ νέου Υπουργός Παιδείας, Αθλητισμού και Νεολαίας τον Σεπτέμβριο του 2017 έως το 2019.
Παραπομπές
Κατηγορία:Αλβανοί πολιτικοί
Μποντούφλ
Το Μποντούφλ (γαλλικά: Bondoufle) είναι γαλλική κοινότητα στο νομό της Εσόν, στη διοικητική περιοχή της Ιλ-ντε-Φρανς.
Οι κάτοικοί του είναι γνωστοί ως Μποντουφλουά (γαλλικά: Bondouflois).
Παραπομπές
Κατηγορία:Κοινότητες της Εσόν
Βιρ Σινγκ
Ο Βιρ Σινγκ (χίντι: भाई वीरसिंह, παντζάμπι: ਭਾਈ ਵੀਰ ਸਿੰਘ, 5 Δεκεμβρίου 1872 - 10 Ιουνίου 1957) ήταν διακεκριμένος Ινδός λογοτέχνης, θεολόγος του Σιχισμού και διανοούμενος.
Παραπομπές
Κατηγορία:Συγγραφείς του Σιχισμού Κατηγορία:Ινδοί λογοτέχνες Κατηγορία:Θεολόγοι
Δανακός Σύρου
Ο Δανακός είναι ένα μικρό χωριό που βρίσκεται στη δυτική πλευρά του νησιού της Σύρου και μεταξύ των οικισμών Γαλησσάς και Κίνι.
Στον οικισμό συναντάμε δύο εκκλησίες: το ναό της Αγίας Θηρεσίας και τον Άγιο Κήρυκο, το παλαιότερο εκκλησάκι του νησιού. Στον Δανακό γεννήθηκε και έζησε τα πρώτα χρόνια της ζωής του ο Μάρκος Βαμβακάρης, ιδιαίτερα σημαντικός μουσικός του ρεμπέτικου.
Διοίκηση και πληθυσμός
Διοικητικά ανήκει στη Δημοτική Ενότητα Άνω Σύρου, η οποία υπάγεται στον Δήμο Σύρου - Ερμούπολης. Πριν το Πρόγραμμα Καλλικράτης, υπαγόταν στον Δήμο Άνω Σύρου. Σύμφωνα με την απογραφή του 2011, στην περιοχή ζουν σήμερα 78 κάτοικοι. Η πορεία του πληθυσμού:
Εξωτερικοί σύνδεσμοι
Κατηγορία:Χωριά της Σύρου
Σάρα Μπιασινί
Η Σάρα Μπιασινί (γαλλικά: Sarah Magdalena Biasini) (γενν. 21 Ιουλίου 1977), είναι Γαλλίδα ηθοποιός και είναι η κόρη της Ρόμι Σνάιντερ από τον δεύτερο σύζυγο της και προσωπικό της γραμματέα Ντανιέλ Μπιασινί.
Βιογραφία
Η Μπιασινί θα σπουδάσει ιστορία της τέχνης στο Πανεπιστήμιο της Σορβόνης στο Παρίσι και υποκριτική στο Ινστιτούτο Λι Στράσμπεργκ του Λος Άντζελες και στη συνέχεια στο Άκτορς Στούντιο της Νέας Υόρκης.
Το ντεμπούτο της στη μικρή οθόνη θα το κάνει με την μινι τηλεοπτική σειρά Julie, chevalier de Maupin, ενώ το ντεμπούτο της στο θεάτρο θα γίνει έναν χρόνο αργότερα με το έργο "Ξυπόλητοι στο πάρκο" το 2005 στο θεάτρο Μαρινύ του Παρισιού.
Εξωτερικοί σύνδεσμοι
Κατηγορία:Γαλλίδες ηθοποιοί κινηματογράφου
Ll
Το <Ll> είναι γράφημα των λατινικών αλφαβήτων. Αποτελεί ξεχωριστό δίγραφο σε γλώσσες όπου συμβολίζει ένα ξεχωριστό φώνημα ενώ στις υπόλοιπες συνήθως αντιπροσωπεύει φθόγγους και είναι προϊόν ορθογραφικών συμβάσεων.
Γλώσσες όπου υφίσταται ως αυτόνομο δίγραφο είναι τα αλβανικά (όπου αντιστοιχεί στο πλάγιο υπερωικό φώνημα /ɬ/), τα ισλανδικά (όπου συμβολίζει το πλάγιο τριβόμενο αλλόφωνο [tɬ]), τα γαλικιανά και τα καταλανικά (όπου συμβολίζει το πλάγιο ουρανικό φώνημα /ʎ/). Στα ισπανικά θεωρείτο δίγραφο μεταξύ 1754 και 2010 (ονόματι elle, [eʎe], [eʝ̞e] ή [eʒe]) και τοποθετείτο μετά το γράμμα L στο ισπανικό αλφάβητο. Σε διάφορες διαλέκτους της Αμερικής και της Ισπανίας αντιστοιχούσε στο πλάγιο ουρανικό φώνημα που πλέον βρίσκεται σε υποχώρηση, συγκλίνοντας με το ουρανικό προσεγγιστικό (yeísmo).
Από την άλλη, στα ιταλικά συμβολίζει το μακρύ [l:] ενώ στα αγγλικά αντιστοιχεί στο φώνημα /l/.
Παραπομπές
Κατηγορία:Λατινικό αλφάβητο
Μπουλαί-λε-Τρου
Το Μπουλαί-λε-Τρου (γαλλικά: Boullay-les-Troux) είναι γαλλική κοινότητα στο νομό της Εσόν, στη διοικητική περιοχή της Ιλ-ντε-Φρανς.
Οι κάτοικοί του είναι γνωστοί ως Μπουλαιζιέν (γαλλικά: Boullaisiens).
Παραπομπές
Κατηγορία:Κοινότητες της Εσόν
Μπουραί-συρ-Ζουίν
Το Μπουραί-συρ-Ζουίν (γαλλικά: Bouray-sur-Juine) είναι γαλλική κοινότητα στο νομό της Εσόν, στη διοικητική περιοχή της Ιλ-ντε-Φρανς.
Οι κάτοικοί του είναι γνωστοί ως Μπουραιζιέν (γαλλικά: Bouraysiens).
Παραπομπές
Κατηγορία:Κοινότητες της Εσόν
Πακατιανός
Ο Πακατιανός, λατιν.: Pacatianus, πλήρες όνομα Tiberius Claudius Marinus Pacatianus (απεβ. π. 248) ήταν σφετεριστής στην περιοχή του Δούναβη της Ρωμαϊκής Αυτοκρατορίας κατά την εποχή του Φιλίππου του Άραβα.
Εξωτερικοί σύνδεσμοι
Κατηγορία:Μοισία Κατηγορία:Ρωμαίοι σφετεριστές
Άηχο υπερωικό κλειστό
Το άηχο υπερωικό κλειστό (ΔΦΑ: <k>) είναι σύμφωνο των ομιλούμενων γλωσσών. Συμβολίζεται με το λατινικό γράμμα <k> και είναι ένας από τους συχνότερους ήχους και φωνήματα. Στην νέα ελληνική συμβολίζεται με το γράμμα κάππα <κ> όταν αυτό δεν βρίσκεται μπροστά από υπερωικά φωνήεντα (καλός [kalos] και όχι κερί [ceri]) παρότι ο ουρανικός φθόγγος στην ουσία αποτελεί αλλόφωνο του υπερωικού φωνήματος. Ως φώνημα είναι εξέλιξη του δασεώς της αρχαίας ελληνικής.
Ο τόπος άρθρωσης των διαφόρων αλλοφώνων μπορεί να διαφέρει από γλώσσα σε γλώσσα, από εμπρόσθιο σε μέσο και οπίσθιο υπερωικό.
Παραπομπές
αηχο κλειστο υπερωικο κλειστο αηχο υπερωικο
Επίλεκτη Κατηγορία ΠΑΑΟΚ
Η Επίλεκτη Κατηγορία ΠΑΑΟΚ είναι ένα τοπικό, ποδοσφαιρικό πρωτάθλημα το οποίο διοργανώνεται από την Ποδοσφαιρική Αθλητική Αγροτική Ομοσπονδία Κύπρου (ΠΑΑΟΚ). Διοργανώθηκε για πρώτη φορά την περίοδο 1955-56 και είναι το παλαιότερο αγροτικό πρωτάθλημα της Κύπρου. Αρχικά ονομαζόταν Πρωτάθλημα Α'Κατηγορίας ΠΑΑΟΚ και από το 2017 μετονομάστηκε σε πρωτάθλημα Επίλεκτης Κατηγορίας ΠΑΑΟΚ. Στο πρωτάθλημα αυτό συμμετέχουν ομάδες μέλη της ΠΑΑΟΚ. Αποτελεί ένα από τα πρωταθλήματα του αγροτικού (τοπικού) ποδοσφαίρου της Κύπρου. Πολυνίκης ομάδα του θεσμού είναι η Ανόρθωσις Κάτω Πολεμιδιών με 5 κατακτήσεις.
Από το πρωτάθλημα αυτό καθορίζεται η ομάδα που θα εκπροσωπήσει την ΠΑΑΟΚ στο Πρωτάθλημα πρωταθλητριών ΣΤΟΚ και οι ομάδες της ΠΑΑΟΚ που θα συμμετάσχουν στο Πρωτάθλημα Ένταξης ΣΤΟΚ μέσα από το οποίο καθορίζονται οι ομάδες που θα συμμετάσχουν στην Επίλεκτη κατηγορία ΣΤΟΚ, το χαμηλότερο επίπεδο εθνικού πρωταθλήματος της Κύπρου.
Δομή
Στο πρωτάθλημα συμμετέχουν 8 ομάδες. Διεξάγονται δύο γύροι, όπου η κάθε ομάδα αντιμετωπίζει όλες τις υπόλοιπες ομάδες εντός και εκτός έδρας. Η πρωταθλήτρια ομάδα συμμετέχει στο Πρωτάθλημα πρωταθλητριών ΣΤΟΚ. Οι πρώτες ομάδες (ο αριθμός διαφοροποιείται από τη ΣΤΟΚ) συμμετέχουν (αν το επιθυμούν) στο Πρωτάθλημα Ένταξης ΣΤΟΚ.
Ομάδες
Οι ομάδες που συμμετέχουν στο πρωτάθλημα Επίλεκτης Κατηγορίας 2022-23 είναι:
Οι πρωταθλήτριες ομάδες
Στον πίνακα που ακολουθεί παρουσιάζονται οι πρωταθλήτριες ομάδες κάθε περιόδου. Για τις περιόδους πριν το 1968 δεν έχουν βρεθεί στοιχεία, όπως και για τις περιόδους 1970-71 και 1971-72.
Στον πίνακα που ακολουθεί παρουσιάζονται οι πρωταθλήτριες ομάδες κάθε περιόδου από το 2017 οπόταν και το πρωτάθλημα μετονομάστηκε σε Επίλεκτη Κατηγορία ΠΑΑΟΚ. Την περίοδο 2019-20 και την περίοδο 2020-21 το πρωτάθλημα διακόπηκε εξαιτίας της πανδημίας του κορονοϊού.
Εξωτερικοί σύνδεσμοι
Κατηγορία:Ποδοσφαιρικές διοργανώσεις Κύπρου
Τομπίας Χανς
Ο Τομπίας Χανς (Tobias Hans, 1η Φεβρουαρίου 1978-) είναι Γερμανός πολιτικός και πρωθυπουργός του Σάαρλαντ που ανήκει στη Χριστιανοδημοκρατική Ένωση (CDU). Μετά τις κρατιδιακές εκλογές του 2017, στις οποίες οι Χριστιανοδημοκράτες κέρδισαν νίκη, ο Χανς εξελέγη πρωθυπουργός από το τοπικό κοινοβούλιο, καθώς η προκάτοχός του, Άνεγκρετ Κραμπ-Κάρενμπαουερ εξελέγη γενική γραμματέας του κόμματος.
Παραπομπές
Κατηγορία:Πρωθυπουργοί του Σάαρλαντ Κατηγορία:Ηγέτες εν ενεργεία
Άηχο ουρανικό κλειστό
Ο τόπος άρθρωσής του ανά γλώσσα μπορεί να εκτείνεται από την προουρανική περιοχή μέχρι την μεταουρανική.
Παραπομπές
ουρανικο κλειστο αηχο κλειστο αηχο ουρανικο
Κου-Κου (Ιακωβίδης)
Κού-Κου  είναι ζωγραφικό έργο του Γεώργιου Ιακωβίδη.
Πληροφορίες
Ο πίνακας Κού-Κου είναι λάδι σε μουσαμά 115 × 90 εκ. Ανήκει σε ιδιωτική συλλογή. Σύμφωνα με σημειωματάριο του καλλιτέχνη εκτέθηκε και πουλήθηκε στην Τεργέστη το 1895.Η έκθεση είχε οργανωθεί από την εκεί ελληνική παροικία προς τιμήν του καλλιτέχνη, ενώ του απονεμήθηκε και Οικονομικό βραβείο. Επανάληψη του έργου παρουσιάσθηκε στην Ετήσια Έκθεση του Μονάχου στο Glaspalast το 1896 και στην Αθήνα στην Καλλιτεχνική Έκθεση στο Ζάππειο το 1899.
Στο εσωτερικό δωματίου με τον π΄γκο στον τοίχο και το πρεβάζι με τα λουλούδια στο παράθυρο, εικονίζονται δύο κοριτσάκια που παίζουν το γνωστό παιχνίδι Κού-κου. Μια μεγάλη βαυαρέζικη καρέκλα με το σκούρο καφέ όγκο της κυριαρχεί στο κέντρο του πίνακα. Τα δύο κοριτσάκια λουσμένα στο φως,γεμάτα ζωή,καταλαμβάνουν δυναμικά το χώρο. Η ελληνική κριτική επικεντρώθηκε στη φυσικότητα της απεικόνισης της σκηνής και είναι τόσν φυσική η εικών, ώστε νομίζεις ότι τα παιδάκια είναι ζωντανά, και να, τώρα, θα κινηθούν και θα αλλάξουν θέσιν...
Πηγές
Κατηγορία:Έργα ζωγραφικής του Γεώργιου Ιακωβίδη
Γιάννης Σπάθας
Ο Γιάννης Σπάθας (Παξοί, 30 Νοεμβρίου 1950 - Χολαργός Αττικής, 6 Ιουλίου 2019) ήταν Έλληνας κιθαρίστας, ιδρυτικό μέλος του ροκ συγκροτήματος Socrates Drank the Conium (ή απλά Socrates). Θεωρείται από τους σπουδαιότερους Έλληνες βιρτουόζους της ηλεκτρικής κιθάρας.
Βιογραφία
Γεννήθηκε στους Παξούς το 1950. Ήλθε σε επαφή με τη μουσική κοντά στον πατέρα και τους θείους του, μαθαίνοντας από μικρός ακορντεόν, κιθάρα και τύμπανα. Στον Πειραιά όπου μεγάλωσε, σχημάτισε με τους Αντώνη Τουρκογιώργη και Ηλία Ασβεστόπουλο (τον μετέπειτα ηγέτη των 2002 GR) το ροκ συγκρότημα Persons (1966-1969) και στη συνέχεια τους Socrates, πάλι με τον Τουρκογιώργη (μπάσο, τραγούδι).
Το 1983, μετά τη διάλυση των Socrates, ο Σπάθας συνεργάστηκε ως ενορχηστρωτής και κιθαρίστας με καλλιτέχνες όπως οι: Μίκης Θεοδωράκης, Μάνος Χατζιδάκις, Μαρία Φαραντούρη, Γιάννης Μαρκόπουλος, Γιώργος Νταλάρας, Χάρις Αλεξίου, Μανώλης Λιδάκης, Νίκος Αντύπας, Λίνα Νικολακοπούλου, Διονύσης Σαββόπουλος, Μάνος Λοΐζος, Ελένη Καραΐνδρου κ.ά. Επίσης συνέθεσε τη μουσική τριών δίσκων του Βασίλη Λέκκα. Το 1999 κυκλοφόρησε τον πρώτο προσωπικό του δίσκο, στον οποίο είχε συμμετοχή η Χάρις Αλεξίου.
Σύμφωνα με τον ίδιο, μεγαλύτερες επιρροές του υπήρξαν ο Τζίμι Χέντριξ και ο Τάσος Χαλκιάς. Για την εποχή των Socrates, το παίξιμο του Σπάθα στην ηλεκτρική κιθάρα έχει συγκριθεί με εκείνο του Ρίτσι Μπλάκμορ των Deep Purple. Θεωρείται από τους σπουδαιότερους κιθαρίστες της ελληνικής ροκ σκηνής της εποχής των τελών της δεκαετίας του 1960 μέχρι τα μέσα εκείνης του 1970. Σύμφωνα με τον Matt Barrett (Matt Econopouly), για νέους στην Ελλάδα εκείνης της περιόδου που άκουγαν ροκ, ο Σπάθας ήταν ένας από τους guitar heroes τους, μαζί με τον Dorian (Θεόδωρος) Kokas (των Morka). Σύμφωνα με τον μηχανικό ήχου Brent Lambert του στούντιο Kitchen Mastering, εάν ο Σπάθας ηχογραφούσε τη δεκαετία του 1970 στην Αμερική, το όνομά του θα είχε γίνει γνωστό σε όλο τον κόσμο.
Παραπομπές
Κατηγορία:Έλληνες κιθαρίστες Κατηγορία:Έλληνες ροκ μουσικοί
Αντώνης Διαματάρης
Ο Αντώνης Διαματάρης (Θάνος Λήμνου, 1950) είναι Ελληνοαμερικανός εκδότης, πολιτικός και πρώην υφυπουργός Εξωτερικών.
Βιογραφία
Γεννήθηκε το 1950 στο χωριό Θάνος της Λήμνου. Μετανάστευσε την Αμερική το 1968. Είναι παντρεμένος με δύο παιδιά και ζούσε στη Νέα Υόρκη. Σπούδασε Οικονομικές Επιστήμες στο Queens College. Είναι ο εκδότης της εφημερίδας της ομογένειας Εθνικός Κήρυκας από το 1978 μέχρι τον Ιούλιο του 2019. Τον Ιανουάριο του 2017 ενεπλάκη σε διαμάχη με τον πρώην υπουργό Εθνικής Άμυνας, Πάνο Καμμένο.
Στις 9 Ιουλίου 2019 ορίστηκε υφυπουργός Εξωτερικών, αρμόδιος για θέματα Απόδημου Ελληνισμού, στην κυβέρνηση του Κυριάκου Μητσοτάκη, θέση που διατήρησε για πέντε μήνες. Δήλωσε την παραίτησή του στις 5 Δεκεμβρίου 2019, έπειτα από δημοσιεύματα που αποκάλυπταν ότι δεν είχε λάβει μεταπτυχιακό από το πανεπιστήμιο Κολούμπια, όπως υποστήριζε. Αργότερα διευκρίνισε ότι είχε παρακολουθήσει τα μαθήματα (μεταπτυχιακό) στο πανεπιστήμιο χωρίς όμως να λάβει τον σχετικό τίτλο σπουδών από το Πανεπιστήμιο. Αμφιβολίες διατυπώθηκαν και για τις προπτυχιακές σπουδές του. Ακόμη είχε επικριθεί για τον διορισμό ως μετακλητό του πρώην διευθύνοντα σύμβουλο της Ελληνικής Αεροπορικής Βιομηχανίας, Τάσο Φιλιππάκο, που είχε καταφύγει στις ΗΠΑ όταν ασκήθηκαν διώξεις για τα σκάνδαλα στην ΕΑΒ.
Στις 20 Δεκεμβρίου 2019 εμφανίστηκε στο ΣΚΑΙ στο οποίο παρουσίασε επιστολή από το πανεπιστήμιο Κολούμπια με ημερομηνία 11 Δεκεμβρίου 2019, στην οποία το Πανεπιστήμιο βεβαιώνει ότι είχε ολοκληρώσει ήδη από τις 26 Ιανουαρίου του 1977 τις σπουδές του μεταπτυχιακού προγράμματος, καθώς και ότι ο σχετικός τίτλος σπουδών θα του απονεμηθεί στις 12 Φεβρουαρίου 2020. Ανέφερε επίσης ότι ο Τάσος Φιλιππάκος είχε αθωωθεί σε όλες τις δίκες. Στις 22 Ιανουαρίου 2020, δημοσιεύθηκε η επιστολή του πανεπιστημίου.
Παραπομπές
Κατηγορία:Έλληνες εκδότες Κατηγορία:Ελληνοαμερικανοί Κατηγορία:Έλληνες υφυπουργοί Εξωτερικών Κατηγορία:Έλληνες επιχειρηματίες
Καραϊβική Κοινότητα
Κατέστη πολυγλωσσικός οργανισμός, με την ένταξη του Σουρινάμ (γλώσσα τα ολλανδικά) και της Αϊτής (γλώσσα: κρεολική), ενώ τα ισπανικά προτάθηκε να αποτελούν γλώσσα εργασίας. Τον Ιούλιο του 2012 η CARICOM ανακοίνωσε την πρόθεσή της να καταστήσει τα γαλλικά και τα ολλανδικά ως επίσημες γλώσσες. Το 2001 οι αρχηγοί κυβέρνησης υπέγραψαν την αναθεωρημένη συνθήκη του Τσαγκαράμας, ανοίγοντας τον δρόμο για την ιδέα της κοινής αγοράς. Ως μέρος της συμφωνίας, συστάθηκε το Δικαστήριο της Καραϊβικής.
Διοίκηση
Η προεδρία του οργανισμού ασκείται εναλλασσόμενα μεταξύ των αρχηγών κυβερνήσεων από τα 15 κράτη-μέλη. Η θητεία του Γενικού Γραμματέα είναι πενταετής.
Διατελέσαντες Γενικοί Γραμματείς
O δεύτερος (και τελευταίος) Γενικός Γραμματέας της CARIFTA, Γουίλιαμ Ντίμας, έγινε ο πρώτος γενικός γραμματέας της CARICOM.
Προεδρία
Την προεδρία της CARICOM ασκεί ο Γκαστόν Μπράουν.
Παραπομπές
Κατηγορία:Διεθνείς πολιτικοί οργανισμοί
Αγιάνζ
Το Αγιάνζ (γερμανικά: Χάϋινγκεν, Λωρραίνη Franconian: Ενζέν / Αιενζέν ) είναι κοινότητα στον νομό Μοζέλ στο Γκραντ Εστ στη βορειοανατολική Γαλλία.
Τα απομακρυσμένα χωριά περιλαμβάνουν το Μάρσπιχ και το Σαιν-Νικολά-Nicolas-αν-Φορέ, το Κονακέρ και το Ρανγκεβώ.
Οικονομία
Η Αϊόνζ βρίσκεται στην περιοχή κατασκευής σιδήρου της Λορένης. Στην Αϊόνζ βρίσκεται το πρώην εργοστάσιο Σοζεραίλ, ένας κατασκευαστής σιδηροδρομικών σιδηροδρόμων, που χρονολογείται από το 1892 ως Ουζίν Σαιν Ζακ.
Ιστορία
Αρχαιολογικά στοιχεία δείχνουν ότι το σιδηρομετάλλευμα ήδη εξορύσσεται εδώ κατά τους ρωμαϊκούς χρόνους. Ανθρώπινος οικισμός στην περιοχή κατά την Μεροβίγγεια περίοδο επιβεβαιώνεται από ένα νεκροταφείο της εποχής που ανακαλύφθηκε από τους ανθρακωρύχους στην κοιλάδα Αμεβιλέρ, στην άκρη της Αϊόνζ  και κατά μήκος της γραμμής ενός ρωμαϊκού δρόμου που πιστεύεται ότι έχει συνδέσει την Ρενς με το Μετς.
Κατά τη διάρκεια της πρώιμης Μεσαιωνικής περιόδου η πόλη ήταν γνωστή ως "Έπαυλη Εϊγινγκέν", ένα όνομα που υποδεικνύει έναν οικισμό μέσα σε μια δασική περιοχή. Η πρώτη αναφορά στην πόλη σε επίσημο καταγεγραμμένο στοιχείο χρονολογείται από το 821, κατά τη διάρκεια της βασιλείας του Λουδοβίκου του Ευσεβούς, του Δυτικού Αυτοκράτορα και του Βασιλιά των Φράγκων, ενός από τους γιους του Καρλομάγνου.
Μεταφορές
Η Αϊόνζ  βρίσκεται στο σταυροδρόμι του D952 και του D13 / 57 κοντά στο A30.
Η Αϊόνζ  έχει καθημερινά δρομολόγια λεωφορείων προς το Λουξεμβούργο, το Τιονβίλ και το Μετς.
Παραπομπές
Κατηγορία:Κοινότητες της Μοζέλ Κατηγορία:Σελίδες με μη επιθεωρημένες μεταφράσεις
Μπουσί-Σαιντ-Αντουάν
Το Μπουσί-Σαιντ-Αντουάν (γαλλικά: Boussy-Saint-Antoine) είναι γαλλική κοινότητα στο νομό της Εσόν, στη διοικητική περιοχή της Ιλ-ντε-Φρανς.
Οι κάτοικοί του είναι γνωστοί ως Μπυξασιέν (γαλλικά: Buxaciens ή Buxassiens).
Παραπομπές
Κατηγορία:Κοινότητες της Εσόν
Ιμπραήμ Ρουγκόβα
Ο Ιμπραήμ Ρουγκόβα (Ибрахим Ругова, 2 Δεκεμβρίου 1944 - 21 Ιανουαρίου 2006) ήταν Κοσοβάρος συγγραφέας, πανεπιστημιακός και πολιτικός αφοσιωμένος στον ειρηνικό αγώνα για την ανεξαρτησία των Αλβανών του Κοσσυφοπεδίου. Διετέλεσε πρώτος πρόεδρος του Κοσσυφοπεδίου.
Γεννήθηκε στην Τσέρρκα (Cerrca) του Κοσσυφοπεδίου, στην τότε Γιουγκοσλαβία, και σπούδασε στην Πρίστινα και στη Σορβόννη. Δίδαξε λογοτεχνία, έγραψε 10 βιβλία και διετέλεσε επίσης πρόεδρος της Ένωσης Συγγραφέων Κοσσυφοπεδίου, η οποία βρισκόταν στην καρδιά του ενισχυόμενου ρεύματος εναντίωσης των Αλβανών στην εξουσία των Σέρβων στο Κοσσυφοπέδιο.
Το 1989 ίδρυσε τον Δημοκρατικό Σύνδεσμο του Κοσσυφοπεδίου, το πρώτο πολιτικό κόμμα που αμφισβήτησε ευθέως το κομμουνιστικό καθεστώς, καθώς ο γιουγκοσλάβος ηγέτης Σλόμπονταν Μιλόσεβιτς ανακάλεσε το καθεστώς αυτονομίας της περιφέρειας του Κοσσυφοπεδίου και επέβαλε σερβικό έλεγχο. Αντιμέτωπος με την ολοένα και μεγαλύτερη καταπίεση, ο Ρουγκόβα ηγήθηκε του πολιτικού κινήματος που οδήγησε στην αυτοανακηρυχθείσα Δημοκρατία του Κοσσυφοπεδίου. Το 1992 εξελέγη πρόεδρος μιας δημοκρατίας αναγνωρισμένης μόνον από την Αλβανία. Ενόψει της επακόλουθης καταστολής από σερβικής πλευράς, εισήγαγε ένα σύστημα εκπαίδευσης, υγειονομικής περίθαλψης και φορολόγησης για τον αλβανικό πληθυσμό του Κοσσυφοπεδίου που λειτουργούσε παράλληλα με το σερβικό σύστημα.
Το Ευρωπαϊκό Κοινοβούλιο απένειμε στον Ρουγκόβα το Βραβείο Ζαχάρωφ το 1998 ως φόρο τιμής σε έναν άνθρωπο προσηλωμένο στην αρχή της ειρηνικής αντίστασης κατά της βίας. Ο Ρουγκόβα θεώρησε ότι το βραβείο αντιπροσώπευσε «για εμένα και για όλους τους ανθρώπους στο Κοσσυφοπέδιο την αναγνώριση του ειρηνικού αγώνα και των θυσιών μας».
Παρέμεινε σταθερός στη θέση του υπέρ μιας αντίστασης χωρίς βία κατά του σερβικού καθεστώτος, δηλώνοντας πάντοτε την προθυμία του για διάλογο με το Βελιγράδι, γεγονός που τον έφερνε σε αντίθεση με τον πιο εθνικιστή Άντεμ Ντεμάτσι, κύριο πολιτικό του αντίπαλο. Ο «Γκάντι των Βαλκανίων» προσπαθούσε να κερδίσει τη συμπάθεια της παγκόσμιας κοινής γνώμης, καθώς παρότρυνε τη διεθνή κοινότητα να προσφέρει προστασία στο Κοσσυφοπέδιο.
Ο Ρουγκόβα, ως αρχηγός της διαπραγματευτικής ομάδας του Κοσσυφοπεδίου, υπέγραψε στις 18 Μαρτίου 1999 την ειρηνευτική συμφωνία του Ραμπουγέ, με τη μεσολάβηση της διεθνούς κοινότητας, αλλά η άρνηση του Βελιγραδίου να την κυρώσει είχε ως αποτέλεσμα να ξεκινήσουν νατοϊκοί βομβαρδισμοί. Καθώς το Κοσσυφοπέδιο βρέθηκε υπό τη διοίκηση του ΟΗΕ, ο Ρουγκόβα, ο οποίος είχε φύγει προσωρινά από το Κοσσυφοπέδιο το 1999 και βρισκόταν στην Ιταλία, επέστρεψε στην πολιτική σκηνή έχοντας την εξουσία από κοινού με τους ηγέτες του UÇK, που κρατούσαν τώρα τα ηνία του Δημοκρατικού Κόμματος. Το 2002 ο Ρουγκόβα επανεξελέγη και διετέλεσε πρόεδρος μέχρι τον θάνατό του από καρκίνο των πνευμόνων το 2006, μόλις μερικές ημέρες πριν από την έναρξη των διαπραγματεύσεων για το τελικό καθεστώς του Κοσσυφοπεδίου.
Εξωτερικοί σύνδεσμοι
Κατηγορία:Βραβευμένοι με το Βραβείο Ζαχάρωφ‎ Κατηγορία:Κοσοβάροι Κατηγορία:Συγγραφείς Κατηγορία:Πολιτικοί του Κοσσυφοπεδίου
Το πάθος της Ισαμπέλα
Το πάθος της Ισαμπέλα (Iσπανικά: La pasión de Isabela) είναι τηλενουβέλα μεξικάνικης παραγωγής του 1984.
Πρωταγωνιστούν Άνα Μάρτιν, Έκτορ Μπονίγια, Μπεατρίς Αγκίρε και Κλάουδιο Μπρούκ.
Κάστ
Γκέστ εμφανίσεις
Εξωτερικοί σύνδεσμοι
Κατηγορία:Μεξικάνικες τηλεοπτικές σειρές Κατηγορία:Τηλενουβέλες
Μέσεβο
Το Μέσεβο (σερβικά κυριλλικά: Мешево) είναι χωριό της Σερβίας, ευρισκόμενο εντός του εδάφους της Πόλεως του Κρούσεβατς, η οποία ευρίσκεται εντός του Διαμερίσματος της Ράσινα. Κατά την απογραφή του 2011, αριθμούσε 495 κατοίκους.
Εξωτερικοί Σύνδεσμοι
Κατηγορία:Οικισμοί του Κρούσεβατς
Μπουτινί-συρ-Εσόν
Το Μπουτινί-συρ-Εσόν (γαλλικά: Boutigny-sur-Essonne) είναι γαλλική κοινότητα στο νομό της Εσόν, στη διοικητική περιοχή της Ιλ-ντε-Φρανς.
Οι κάτοικοί του είναι γνωστοί ως Μποτινιακουά (γαλλικά: Botignacois).
Περ Βιντ
Ο Περ Βιντ, γεννημένος Per Wind Andersen (γεννημένος στις 15 Αυγούστου 1955), είναι ένας Δανός πρώην επαγγελματίας ποδοσφαιριστής που έπαιξε 590 παιχνίδια ως τερματοφύλακας για την Boldklubben Frem.
Καριέρα
Ο Wind έκανε το ντεμπούτο του για την Boldklubben Frem το 1973 και πέρασε ολόκληρη την 20ετή καριέρα του στην ομάδα, πριν αποσυρθεί το 1993.
Ο Vind και ο Finn Bøje έγιναν μάνατζερ της Frem το 1993 και συνέχισε ως προπονητής σε πολλές ερασιτεχνικές ομάδες. Προσλήφθηκε ως προπονητής τερματοφυλάκων του Frem το 1997 και έκανε μια επιστροφή για έναν αγώνα για τον σύλλογο το 1998. Εργάστηκε επίσης στον Όμιλο Carlsberg για 23 χρόνια.
Το 1999, εργάστηκε ως προπονητής τερματοφυλάκων στην FC Κοπεγχάγης με πλήρη απασχόληση.
Προσωπική ζωή
Ο Per Wind είναι ο πατέρας του επιθετικού της FC Copenhagen Jonas Wind.
Διακρίσεις
Κύπελλο Δανίας : 1978 με τον Φρεμ
Εξωτερικοί σύνδεσμοι
F.C. København profile
Κατηγορία:Δανοί προπονητές ποδοσφαίρου Κατηγορία:Τερματοφύλακες ποδοσφαιριστές Κατηγορία:Ποδοσφαιριστές Μπολντκλούμπεν Φρεμ Κατηγορία:Ποδοσφαιριστές Εθνικής Δανίας Κατηγορία:Δανοί ποδοσφαιριστές
Μπουτερβιλιέ
Το Μπουτερβιλιέ (γαλλικά: Boutervilliers) είναι γαλλική κοινότητα στο νομό της Εσόν, στη διοικητική περιοχή της Ιλ-ντε-Φρανς.
Solana (πλατφόρμα κρυπτονομισμάτων)
Το Solana (Σολανα) είναι ανοιχτού κώδικα πλατφόρμα blockchain με λειτουργικότητα έξυπνων συμβολαίων. Το εγγενές κρυπτονόμισμα της αλυσίδας του Solana είναι το SOL. Το Solana ισχυρίζεται ότι προσφέρει ταχύτερους χρόνους συναλλαγών και χαμηλότερο κόστος από τον κύριο ανταγωνιστή του, το Ethereum. Μετά το Ethereum είναι η δεύτερη μεγαλύτερη σε αριθμό χρηστών και όγκο συναλλαγών αλυσίδα για μη εναλλάξιμα κρυπτοπαραστατικά (Αγγλικά: Non Fungible Tokens - NFTs).
De transitu beatae Mariae virginis
To De transitu beatae Mariae virginis (Περί μεταστάσεως της μακαρίας Παρθένου Μαρίας) είναι απόκρυφο κείμενο που κυκλοφόρησε στη λατινική και στην ελληνική γλώσσα σχετικά με την κοίμηση της Θεοτόκου με το όνομα του Ευαγγελιστή Ιωάννη.
Μπουτερβιλιέ
Οι κάτοικοί του είναι γνωστοί ως Μπουτερβιλουά (γαλλικά: Boutervillois).
Solana (πλατφόρμα κρυπτονομισμάτων)
Ιστορία
Το Solana προτάθηκε σε μια "λευκή βίβλο" (Αγγλικά: whitepaper) του Anatoly Yakovenko που δημοσιεύτηκε τον Νοέμβριο του 2017. Αυτό το έγγραφο περιέγραφε μια τεχνική που ονομάζεται "απόδειξη της ιστορίας" (Αγγλικά: proof of history) την οποία ο Yakovenko ισχυρίστηκε ότι θα ήταν σημαντικά ταχύτερη από αυτές των ήδη υπάρχων έως τότε blockchain.
Τεχνικά Χαρακτηριστικά
Οι συναλλαγές στην πλατφόρμα κρυπτονομισμάτων του Solana εκτυλίσσονται σε block time των 400ms. Block time είναι το μέτρο του χρόνου που χρειάζονται οι εξορύκτες ή οι επικυρωτές σε ένα δίκτυο για να επαληθεύσουν τις συναλλαγές σε ένα μπλοκ.Το περιβάλλον εκτέλεσης των έξυπνων συμβολαίων του Solana βασίζεται στο eBPF, το οποίο επιτρέπει τη χρήση των γλωσσών προγραμματισμού Rust, C και C++. H συνολικά διαθέσιμη ποσότητα σε κυκλοφορία στην αγορά είναι 334,692,958.77 SOL, και η συνολική κεφαλαιοποίηση αγοράς αυτών ανέρχεται στα $42 δισεκατομμύρια (Μάιος 2022).
De transitu beatae Mariae virginis
Πηγές
Κατηγορία:Απόκρυφα κείμενα της Καινής Διαθήκης
Μπουτερβιλιέ
Παραπομπές
Κατηγορία:Κοινότητες της Εσόν
Solana (πλατφόρμα κρυπτονομισμάτων)
Παραπομπές
Κατηγορία:Κρυπτονομίσματα
Σπονσιανός
Ο Σπονσιανός, λατιν.: Sponsianus (άκμασε από το 244 και μετά) πιστεύεται ότι ήταν ένας Ρωμαίος σφετεριστής, ο οποίος προσπάθησε να καταλάβει τον θρόνο κατά τη δεκαετία του 240, πιθανότατα κατά τη διάρκεια της κυριαρχίας του Φιλίππου του Άραβα. Η μόνη απόδειξη για την ύπαρξή του είναι ένα χρυσό νόμισμα (aureus) αμφιβόλου ποιότητας.
Απόδειξη
Τα μόνα στοιχεία που βρέθηκαν για την ύπαρξή του ήταν από έναν μόνο aureus, που βρέθηκε το 1713 στην Τρανσυλβανία, ανάμεσα σε νομίσματα που έφεραν την επιγραφή του Φίλιππου του Άραβα και του Γορδιανού Γ΄, που έφεραν την επιγραφή του Σπονσιανού. Ο νομισματολόγος Ανρί Κοέν πίστευε ότι ήταν «πολύ κακής ποιότητας πλαστογραφίες της εποχής μας». Ωστόσο σύμφωνα με τον αρχαίο νομισματολόγο Γουάιν Σάιλς, καθώς οι σφετεριστές και οι Αυτοκράτορες της εποχής ήταν συχνά εφήμεροι, η έλλειψη νομισμάτων δεν πρέπει να θεωρείται ως απόδειξη ότι ο Σπονσιανός δεν υπήρχε στην πραγματικότητα. Τα προβλήματα με τον aureus είναι δύο: πρώτον η εμπρόσθια όψη του νομίσματος είναι «βάρβαρη και παράξενη» σύμφωνα με τα ευρήματα της Ρωμαϊκής Αυτοκρατορικής Νομισματοκοπίας και η πίσω όψη του νομίσματος φαίνεται να είναι αντίγραφο ενός δημοκρατικού δηναρίου που κόπηκε το 135 π.Χ.
Ιστορία
Με βάση τη θέση του aureus, εάν είναι νόμιμη, θα τοποθετούσε την περίοδο διακυβέρνησης τού Σπονσιανού κάποια στιγμή στη δεκαετία του 240. Πιστεύεται ότι αυτό θα είχε λάβει χώρα εξ ολοκλήρου στην κυριαρχία του Φιλίππου του Άραβα (244–249 μ.Χ.). Με βάση την τοποθεσία του aureus του Σπονσιανού, πιστεύεται ότι οργάνωσε την εξέγερσή του στην Παννονία.
Bibliography
Κατηγορία:Ρωμαίοι σφετεριστές
Μονή Τσούκας Καστοριάς
Η Μονή Παμμεγίστων Ταξιαρχών Τσούκας ή Μονή Ταξιάρχου Τσούκας, βρίσκεται στην περιφερειακή ενότητα Καστοριάς και το δήμο Νεστορίου. Είναι κτισμένη σε μια επίπεδη στενή λωρίδα βαράθρου που καταλήγει στον Στενοπόταμο, παραπόταμο του Αλιάκμονα. Απέχει 8 χλμ. ΒΑ. από το Νεστόριο, 1,5 χλμ. ΝΔ. από την Αγία Άννα. Οφείλει το όνομα Τσούκα στον παλιότερο, εγκαταλελειμμένο πλέον οικισμό, Τσούκα (Αρχάγγελος) που υπήρχε βορειότερα. Στην κορυφή του βαράθρου υπάρχει ο ναός της Ζωοδόχου Πηγής που κτίστηκε μετέπειτα, ενώ δίπλα στο μοναστήρι δημιουργείται ένας μικρός καταρράκτης.
Ιστορία
Από το καθολικό περνάει το νερό πηγής που χύνεται στον Στενοπόταμο και του δημιουργεί στατικά προβλήματα. Από το 1961 το μοναστήρι έχει κηρυχθεί ιστορικό διατηρητέο μνημείο. Είναι εγκαταλελειμμένο και ανήκει στην Ιερά Μητρόπολη Καστοριάς.
Παραπομπές
Κατηγορία:Μονές του νομού Καστοριάς Κατηγορία:Δήμος Νεστορίου
Μπουβίλ (Εσόν)
Το Μπουβίλ (γαλλικά: Bouville) είναι γαλλική κοινότητα στο νομό της Εσόν, στη διοικητική περιοχή της Ιλ-ντε-Φρανς.
Οι κάτοικοί του είναι γνωστοί ως Μπουβιγιόν (γαλλικά: Bouvillons).
Παραπομπές
Κατηγορία:Κοινότητες της Εσόν
Βιομηχανική μονάδα Παπαλεξανδρή
Η βιομηχανική μονάδα Παπαλεξανδρή, γνωστή και ως «Κυλινδρόμυλοι Παπαλεξανδρή», αποτελούμενη από αλευροποιία  και συνεταιριστικό ελαιοτριβείο , ήταν εργοστάσιο παραγωγής τροφίμων στην Ιτέα Φωκίδας, το οποίο βρίσκεται εκτός χρήσης από το 2008. Το 1862 - 1865 στο συγκεκριμένο σημείο, από την εταιρεία "Μανιάτη, Χαρδαβέλα, Λαζαρή, Μοσχολιού & Σια" φτιάχτηκε ο πρώτος ατμόμυλος (οι ντόπιοι τον αποκαλούσαν ατμομηχανή) που λειτουργούσε και ως "λιοτρίβι", σύμφωνα με όσα αναφέρει ο Θεοχάρης Μελισσάρης στο βιβλίο του "Πραγματεία περί Ιτέας-Κίρρας" (έκδοση 1927). Αργότερα, το έργο περιήλθε στην κατοχή των υιών Γ. Τριάντη. Η οριστική (βιομηχανική) μονάδα συμπληρώθηκε το 1930, με νέους ιδιοκτήτες (από το 1920) τους αδελφούς Επαμεινώνδα και Αλέξανδρο Παπαλεξανδρή (- 19 Οκτωβρίου 1988) και στόχο την ενίσχυση της αγοράς και τη διευκόλυνση της μεταφοράς τροφίμων, καθώς η Ιτέα διαθέτει λιμάνι με άμεση πρόσβαση στην Πελοπόννησο. Απασχολούσε εκατοντάδες εργάτες κι εργάτριες, που εργάζονταν εναλλάξ σε βάρδιες. Σήμερα, από τις εγκαταστάσεις έχει απομείνει μόνο το κεντρικό οικοδόμημα. Ωστόσο η εταιρεία εμφανίζεται ενεργή.
Πηγές
Παπαλεξανδρη μοναδα βιομηχανικη Παπαλεξανδρη μοναδα βιομηχανικη Παπαλεξανδρη μοναδα βιομηχανικη
Μητρική στοργή (Ιακωβίδης)
Η Μητρική στοργή είναι ζωγραφικός πίνακας του Γεώργιου Ιακωβίδη.
Πληροφορίες
Η Μητρική στοργή είναι λάδι σε μουσαμά διαστάσεων 28 × 22 εκ.Ανήκει σε ιδιωτική συλλογή Δημοπρατήθηκε από τον Οίκο Sotheby' s του Λονδίνου στις 23 Νοεμβρίου 1988.
Χερανούς Αρσακιάν
Η Χερανούς (Ναργκίζ) Αρσακιάν (Αρμενικά: Հերանուշ (Նարգիզ) Արշակեան) (28 Ιουλίου 1887 στην Κωνσταντινούπολη, Οθωμανική Αυτοκρατορία – 1905 στην Κωνσταντινούπολη, Οθωμανική Αυτοκρατορία) ήταν Αρμένια ποιήτρια.
Ζωή
Η Αρσακιάν πέθανε το 1905 σε ηλικία 18 ετών.
Ποίηση
Έγραψε μία σειρά λυρικών ποιημάτων, μυθιστορήματα και διηγήματα που δημοσιεύθηκαν μετά το θάνατο της στην εφημερίδα του Χεϊγκανούς Μαρκ Tsaghig (Λουλούδι). Το 1910, ο Χαντ Ναζαριάντζ, ο οποίος ήταν σε συνεχή επαφή με την Χερανούς Αρσακιάν, δημοσίευσε ένα βιβλίο για τη ζωή και το έργο της στην Κωνσταντινούπολη.
Βιβλιογραφικές αναφορές
Κατηγορία:Οθωμανοί αρμενικής καταγωγής Κατηγορία:Σελίδες με μη επιθεωρημένες μεταφράσεις
Εκπαίδευση στην πληροφορική στην Ελλάδα
Η εμφάνιση πανεπιστημιακών τμημάτων «Πληροφορικής» στην Ελλάδα έγινε το 1980, με την ίδρυση του Τμήματος Μηχανικών Ηλεκτρονικών Υπολογιστών και Πληροφορικής της Πολυτεχνικής Σχολής του Πανεπιστημίου Πατρών και, στη συνέχεια, το 1984, με το Τμήμα Επιστήμης Υπολογιστών της Σχολής Θετικών Επιστημών του Πανεπιστημίου Κρήτης. Τμήματα με παρόμοιους ή πανομοιότυπους τίτλους και κυρίως πρακτικό / τεχνολογικό προσανατολισμό υπάρχουν και σε ΑΤΕΙ, σε Σχολές Τεχνολογικών Εφαρμογών τετραετούς φοίτησης, ενώ μία λίστα όλων των ανάλογων τμημάτων σε Πανεπιστήμια και ΤΕΙ μπορεί να βρεθεί στην κατάλληλη ενότητα του άρθρου κατάλογος ελληνικών τμημάτων ανώτατης εκπαίδευσης (γνωστικό πεδίο: Πληροφορική). Τα περισσότερα από τα εν λόγω πανεπιστημιακά τμήματα διαθέτουν και μεταπτυχιακό πρόγραμμα σπουδών, οδηγώντας στην απόκτηση Μεταπτυχιακού Διπλώματος Ειδίκευσης (Master of Science) ή και Διδακτορικού Διπλώματος (PhD).
Πρωτοβάθμια εκπαίδευση
Κατά το σχολικό έτος 2003-2004 εισάγεται το μάθημα "Νέες τεχνολογίες στην εκπαίδευση" στο πρόγραμμα του ολοήμερου δημοτικού σχολείου. Σκοπός του μαθήματος είναι να εξοικειωθούν οι μαθητές και οι μαθήτριες με τις βασικές λειτουργίες του υπολογιστή και γενικότερα με την χρήση των Τ.Π.Ε. στην διαδικασία της μάθησης.
Ανώτατη εκπαίδευση
Σε επίπεδο ανώτατης εκπαίδευσης, τα πανεπιστημιακά τμήματα με τίτλους όπως «Επιστήμης Υπολογιστών», «Πληροφορικής», «Μηχανικών Πληροφορικής» κλπ. έχουν παρόμοιο πρόγραμμα σπουδών, μπορεί όμως να εντάσσονται σε διαφορετικές σχολές (τετραετούς φοίτησης Θετικών Επιστημών, τετραετούς φοίτησης Οικονομικών ή πενταετούς φοίτησης Πολυτεχνεία). Ορισμένα από τα ανωτέρω τμήματα έχουν περισσότερο διακλαδικό χαρακτήρα, όπως π.χ. τα τμήματα «Μηχανικών Ηλεκτρονικών Υπολογιστών και Πληροφορικής» τα οποία εστιάζουν στην τομή πληροφορικής και ηλεκτρονικής μηχανικής, τα τμήματα «Πληροφορικής και Τηλεπικοινωνιών» ή «Μηχανικών Πληροφορικής και Τηλεπικοινωνιών» τα οποία εστιάζουν στην τομή πληροφορικής και τηλεπικοινωνιών κοκ. Τα τμήματα σε σχολές Οικονομικών (με τίτλους όπως «Εφαρμοσμένης Πληροφορικής») συνήθως δίνουν έμφαση στα πληροφοριακά συστήματα, επικεντρώνοντας στην ανάπτυξη και εφαρμογή προϊόντων πληροφορικής για την αντιμετώπιση επιχειρηματικών αναγκών, με βάση ένα υβριδικό πρόγραμμα σπουδών μεταξύ πληροφορικής και οικονομικών.
Νομοθεσία
2) Οι Πτυχιούχοι Πανεπιστημιακής Εκπαίδευσης Τμημάτων Επιστήμης Υπολογιστών ή Πληροφορικής ή Πληροφορικής και Τηλεπικοινωνιών ή Επιστήμης και Τεχνολογίας Υπολογιστών ή Επιστήμης και Τεχνολογίας Τηλεπικοινωνιών ή Πληροφορικής και Τηλεματικής ή Εφαρμοσμένης Πληροφορικής ή Πληροφορικής με Εφαρμογές στη Βιοϊατρική ή Διδακτικής της Τεχνολογίας και Ψηφιακών Συστημάτων απόφοιτοι των ΑΕΙ αναγνωρίζεται πως να ασχοληθούν ενδεικτικά με δραστηριότητες όπως μελέτη, σχεδίαση, ανάλυση, υλοποίηση, εγκατάσταση, επίβλεψη, λειτουργία, αξιολόγηση, διενέργεια πραγματογνωμοσύνης και πιστοποίηση στους επιστημονικούς τομείς:
Ειδικότερα, οι πτυχιούχοι των Τμημάτων Επιστήμης και Τεχνολογίας Τηλεπικοινωνιών και Πληροφορικής και Τηλεπικοινωνιών δύνανται να απασχοληθούν στα ανωτέρω και στον επιστημονικό τομέα των τηλεπικοινωνιακών συστημάτων και δικτύων. οι διπλωματούχοι ή πτυχιούχοι απόφοιτοι των ΑΕΙ με τίτλο «Πληροφορικής» ή συναφή, αναγνωρίζεται πως έχουν την ικανότητα να ασχοληθούν ενδεικτικά με δραστηριότητες όπως μελέτη, σχεδίαση, ανάλυση, υλοποίηση, εγκατάσταση, επίβλεψη, λειτουργία, αξιολόγηση, διενέργεια πραγματογνωμοσύνης και πιστοποίηση σε έργα ΤΠΕ. Ακόμα, από τους ανωτέρω αποφοίτους οι διπλωματούχοι (απόφοιτοι τμημάτων πενταετούς φοίτησης) καθώς και οι πτυχιούχοι των (τετραετούς φοίτησης) Τμημάτων «Επιστήμης και Τεχνολογίας Τηλεπικοινωνιών» και «Πληροφορικής και Τηλεπικοινωνιών», δύνανται επιπροσθέτως να απασχοληθούν και στον επιστημονικό τομέα των τηλεπικοινωνιακών συστημάτων και δικτύων, με βάση το ίδιο Προεδρικό Διάταγμα. Ωστόσο, σύμφωνα με παλαιότερο νόμο, όλοι οι πληροφορικοί απόφοιτοι Πανεπιστημίων ή ΤΕΙ, έχουν νομικά τη δυνατότητα να στελεχώσουν επιχειρήσεις τηλεπικοινωνιών ως τεχνικό προσωπικό.